**Ieinteresētajiem piegādātājiem**

Rīgā, 2019.gada 26.aprīlī

Nr. 1-6/38

*Par iepirkuma nolikuma prasībām*

VSIA “Kultūras un sporta centrs “Daugavas stadions” (turpmāk – Pasūtītājs) 2019.gada 25.aprīlī saņēma ieinteresēto piegādātāju jautājumus par iepirkuma “Telpu uzkopšanas pakalpojumi”, ID Nr. DS 2019/1 nolikumā (turpmāk - Nolikums) noteiktajām prasībām.

Pasūtītājs sniedz šādu papildu informāciju:

**Jautājums Nr.1:**

Vai finašu piedāvājumā ID Nr.DS2019/1 “Telpu uzkopšanas darbi” higēnas preces (tualetes papīrs, papīra dvieļi, šķidrās ziepes, pisuāru ieliktņi utt) ir jāliek ikmēneša izmaksās, vai tās pasūtītājs apmaksas pēc fakta?

***Atbilde Nr.1:***

Tehniskās specifikācijas (Nolikuma pielikums nr.1) A Sadaļas (Ikdienas uzkopšana) darbu 5. pozīcijas “Higiēnas preču (šķidro ziepju, tualetes papīra, roku dvieļu, pisuāra ieliktņu) ievietošana (boksos), nomaiņa” izmaksas ir iekļaujamas ikdienas uzkopšanas maksā, savukārt, Tehniskās specifikācijas (Nolikuma pielikums nr.1) B Sadaļas (Papildus uzkopšana) darbu 6. pozīcijas “Higiēnas preču (šķidro ziepju, tualetes papīra, roku dvieļu, pisuāra ieliktņu) ievietošana (boksos), nomaiņa” izmaksas ir iekļaujamas papildus uzkopšanas maksā.

Par papildus darbiem, kas veikti iepriekšējā kalendārajā mēnesī, Pasūtītājs samaksā Izpildītājam vienlaicīgi ar Pakalpojumu maksu par iepriekšējo kalendāro mēnesi ar nosacījumu, ka abas Puses ir parakstījušas konkrēto papildus darbu nodošanas – pieņemšanas aktu un Izpildītājs Līguma 3.3.2.apakšpunktā minētajā rēķinā ir iekļāvis maksu par papildus darbiem.

**Jautājums Nr.2:**

Vai pasūtītājs dod veļas mašīnu mopu mazgāšanai un vai ir paredzēta vietā mopu žāvēšanai?

***Atbilde Nr.2:***

Saskaņā ar Tehniskās specifikācijas (Nolikuma pielikums nr.1) 2.13. punktu pretendents par saviem līdzekļiem veic grīdas mopu mazgāšanu, termisko un ķīmisko dezinfekciju un žāvēšanu. Mopu mazgāšanai izmanto profesionālās veļas mašīnas. Pasūtīājs nenodrošina veļas mašīnu mopu mazgāšanai un Objektā nav paredzēta vieta mopu žāvēšanai.

**Jautājums Nr.3:**

Šie turētāji ir Jūsu vai esošā pakalpojuma sniedzēja?

***Atbilde Nr.3:***

Higiēnas preču turētāji ir pasūtītāja īpašums.

**Jautājums Nr.4:**

Ja šie turētāji ir Jūsu, tad vai Jums ir zināms kāds tieši tualetes papīrs, papīra dvieļi un ziepes šobrīd tiek izmantotas?

***Atbilde Nr.4:***

Šobrīd tiek izmantoti Scott max Airflex roku dvieļi, Kimbery Clark tualetes salvetes, Kimcare putu ziepes.

**Jautājums Nr.5:**

Pie ģenerāltīrīšanas darbiem ir norādīts, ka pakešu logu tīrīšana ir nepieciešama no abām pusēm, un norādīts, ka kopējais apjoms ir 487 m2. Vai šie 487 m2 ir logu apjoms no vienas puses vai abām?

***Atbilde Nr.5:***

Logu apjoms 487 m2 ir logu apjoms no vienas puses.